Thomas Danielsen (V), 2024-11-13:
Ordføreren lyder en lille smule, som dengang man præsenterede kilometerafgiften og jeg skulle på turné rundt og forklare det her.
Tværtimod er de meget begejstrede – altså begejstrede som i meget begejstrede – for måden, vi håndterer det med 50-øren på, for prøv at se på, hvad de får ud af det, og på kompensationsordningerne og hjælpen med den grønne omstilling, de alle sammen gerne vil i branchen.
Du får det til at lyde, som om det er en branche, som ikke vil omstille sig til at være grøn.
Du kunne også oplyse, at du ikke vidste, hvad de eksterne omkostninger burde være.
Men det koster jo penge at lave grøn omstilling, og i den forbindelse laver vi en masse incitamenter og støtteordninger, hvor nogle vil sige, at vi overkompenserer dem.
Det må jeg så beklage, hvis man har den holdning.
Altså, vi bevæger os jo hele tiden væk fra det, som spørgeren spurgte til om de eksterne omkostninger og om, hvad samfundet skal betale for, at en lastbil kører 1 km.
Men den der lille pulje, spørgeren henviser til, er danmarkshistoriens største pulje til at understøtte ellastbiler, og den viser i den grad, at der er en velvilje.
Det var i øvrigt den første pulje, og den er astronomisk stor, når man sammenligner med, at Danmarksdemokraterne i deres prioritering har foreslået 0 kr. til sådan en pulje.
På samme måde har vi AFIR-støtten til ladestandere, der er på 700 mio. kr., Grøn Fond på 750 mio. kr., vægt og dimensioner for dobbelttrailere, støtte til gaslastbiler og eTrailere.
Så jeg tror, ordføreren skal til at folde lidt ud, hvad det er, de vil gøre for branchen.
Det er jo nogle ret gode overvejelser og betragtninger, som spørgeren lægger op til her, om en rimelighedsvurdering af de eksterne omkostninger.
Vi har et afgiftssystem, som gør, at de eksterne omkostninger for personbiler nogenlunde svarer til det, som det koster at køre i dem, altså til de påvirkninger, de har.
For en traditionel diesellastbil, som ordføreren henviser til, er de eksterne omkostninger på plus 6 kr. pr. km, den kører.
Det er det, det koster samfundet, når en lastbil kører 1 km.
Er det så fair, at de ikke er i nærheden af at betale det?
Det mener vi.
Vi mener, at man har fundet det rigtige niveau.
Tidligere var det lavere.
Nu har regeringen besluttet en kilometerafgift, og så kommer man op og betaler 1,10 kr. her fra årsskiftet.
Den anden side af medaljen er så, at vi til gengæld giver dem en masse lempelser.
Så vognmandens omkostning er 1.000 kr. til en boks eller 125 kr. i indkøb og så en leasingpris på 29 kr. pr. måned.
Så skal regningen sendes videre til forbrugerne, hvilket gør, at 1 l mælk kommer til at koste måske 9 øre ekstra fra Gedser til Skagen.
Men hele udregningen af, hvor meget der ligesom skal sendes regninger på, når nu man kører 1 km i en lastbil, resulterer i, at det for en diesellastbil fra den 1. januar er ca. 1,10 kr.
Er det rimeligt?
Der er nogle, der synes, det er alt for lidt, og andre, der synes, at det er for meget, men vi får lavet en ubureaukratisk model, hvor man kan sende regningen videre.
Til gengæld investerer vi massivt i en masse vægt- og dimensionsændringer og støttemodeller og -ordninger, sådan at branchen kan omstille sig.